En væltet lastbil har skabt trafikkaos på motorvejen lidt nord for tunellen.

Der er lange køer i begge retninger på motorvej E45, fordi en lastbil lidt før klokken 17.00 kørte galt. Det var venstre dæk der punkterede, og fik lastbilen til at vælte. Samtidig gik det ud over en firhjulstrækker, der blev fastklemt mellem lastbilen og midterrabatten. Mirakuløst slap både lastbilens og bilens førere uden store skader. Ombord på lastbilen var flere tusind kyllinger , hvor nogle løb rundt på motorvejen. Politiet har klokken 18.00 åbnet op, så kødannelserne kan komme af motorvejen. Derefter lukkes vejen igen i sydgående spor og trafikken omdirigeres ind gennem byen. Allerede nu melder vores reporter, der er på stedet, om lange køer ind gennem Nørre Uttrup.